REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/342-19

12. decembar 2019. godine

B e o g r a d

**Z A P I S N I K**

**73. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 11. DECEMBRA 2019. GODINE**

Sednica je počela u 9,30 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Neđo Jovanović, Mihailo Jokić, Đorđe Komlenski, dr Aleksandar Martinović, Miletić Mihajlović, Jovan Palalić, dr Balint Pastor i Marko Parezanović.

Osim članova Odbora, sednici je prisustvovala i Aleksandra Majkić, zamenik člana Biljane Pantić Pilja.

Sednici nisu prisustvovali članovi Odbora: Žarko Mićin, Nataša Mićić, Vjerica Radeta, Dušan Petrović, Sreto Perić i Tatjana Macura, niti njihovi zamenici.

Sednici je prisustvovao i Jovan Ćosić, pomoćnik ministra pravde.

Predsednik Odbora je konstatovao da su ispunjeni uslovi za rad i punovažno odlučivanje nakon čega je stavio na glasanje, a članovi Odbora su **većinom glasova** utvrdili u sledeći

D n e v n i r e d:

1. Razmatranje Predloga zakona o izmenama i dopunama Zakona o sprečavanju korupcije, koji je podnela Vlada (broj 011-2819/19 od 14. novembra 2019. godine), u pojedinostima;
2. Razmatranje Predloga zakona o izmenama i dopunama Zakona o Agenciji za borbu protiv korupcije, koji je podnela Vlada (broj 011-2818/19 od 14. novembra 2019. godine), u pojedinostima;
3. Razmatranje Predloga zakona o dopunama Zakona o prekršajima, koji je podnela Vlada (broj 7-2665/19 od 25. oktobra 2019. godine), u načelu;
4. Utvrđivanje Predloga odluke o imenovanju članova Nadzornog odbora.

**PRVA TAČKA** - Razmatranje Predloga zakona o izmenama i dopunama Zakona o sprečavanju korupcije, koji je podnela Vlada (broj 011-2819/19 od 14. novembra 2019. godine), u pojedinostima.

**Petar Petrović** je obavestio prisutne da je na Predlog zakona o izmenama i dopunama Zakona o sprečavanju korupcije podneto ukupno 23 amandmana od kojih Vlada Republike Srbije nije prihvatila ni jedan amandman, nakon čega je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i stavio na glasanje predloge:

Da Odborodluči da predloži Narodnoj skupštini da **ODBIJE** sledeće amandmane:

- na član 1. koji je podnela narodni poslanik Vjerica Radeta;

- na član 1. koji je podneo narodni poslanik Aleksandar Šešelj;

- na član 1. koji je podneo narodni poslanik Sreto Perić;

- na član 2. koji je podneo narodni poslanik Petar Jojić;

- na član 2. koji je podnela narodni poslanik Olena Papuga;

- na član 2. koji je podneo narodni poslanik Zoran Živković;

- na član 2. koji je podneo narodni poslanik Marijan Rističević;

- na član 2. koji je podneo narodni poslanik Dubravko Bojić;

- na član 2. koji je podneo narodni poslanik Milorad Mirčić;

- na član 2. koji je podneo narodni poslanik Aleksandar Šešelj;

- na član 2. koji je podnela narodni poslanik Ružica Nikolić;

- na član 2. koji je podnela narodni poslanik Vjerica Radeta;

- na član 2. koji su zajedno podneli narodni poslanici Vladimir Đurić, Tatjana Macura, Aleksandar Stevanović, Nemanja Radojević i Ljupka Mihajlovska;

- posle člana 2. dodaje se novi član 3. koji je podnela narodni poslanik Olena Papuga;

- na član 3. koji je podneo narodni poslanik Aleksandar Šešelj;

- na član 3. koji je podnela narodni poslanik Olena Papuga;

- na član 3. koji je podneo narodni poslanik Zoran Živković;

- na član 3. koji je podneo narodni poslanik Nemanja Šarović;

- na član 3. koji su zajedno podneli narodni poslanici Vladimir Đurić, Tatjana

Macura, Aleksandar Stevanović, Nemanja Radojević i Ljupka Mihajlovska;

- na član 3. koji je podneo narodni poslanik Milorad Mirčić;

- na član 4. koji je podnela narodni poslanik Nataša Jovanović;

- na član 4. koji je podneo narodni poslanik Marijan Rističević;

- na član 4. koji je podnela narodni poslanik Vjerica Radeta.

Članovi i zamenici članova Odbora su **većinom glasova** prihvatiliovaj predlog.

Da Odbor na osnovu člana 157. stav 6. i člana 161. stav 1. Poslovnika Narodne skupštine, podnese sledeći amandman: Član 2. Predloga zakona menja se i glasi:

„Član 2.

U članu 50. stav 2. menja se i glasi:

„Javni funkcioner ne može da koristi javne resurse za promociju političkih stranaka, odnosno političkih subjekata, pod čime se posebno podrazumeva korišćenje javnih resursa u svrhu javnog predstavljanja učesnika u izborima i njihovih izbornih programa, pozivanja birača da za njih glasaju na izborima, odnosno da bojkotuju izbore, kao i korišćenje javnih resursa za druge vidove političkih aktivnosti, kao što su rad sa biračima i članstvom, organizovanje i održavanje skupova i promocija, izrada i podela reklamnog materijala, brošura, lifleta i publikacija, političko oglašavanje, istraživanje javnog mnjenja, medijske, marketinške i konsultantske usluge i sprovođenje obuka za stranačke aktivnosti.ˮ

Posle stava 4. dodaje se novi stav 5. koji glasi:

„Javni funkcioner ne može da koristi javne skupove na kojima učestvuje i susrete koje ima u svojstvu javnog funkcionera, za promociju političkih stranaka, odnosno političkih subjekata, pod čime se posebno podrazumeva korišćenje tih javnih skupova i susreta za javno predstavljanje učesnika u izborima i njihovih izbornih programa, pozivanje birača da za njih glasaju na određenim izborima, odnosno da bojkotuju izbore.ˮ

Dosadašnji stav 5. postaje stav 6.

Posle stava 6. dodaje se stav 7. koji glasi:

„U toku izborne kampanje, u postupku iz člana 78. st. 1. i 2. ovog zakona, u kome odlučuje da li postoji povreda iz st. 1, 2, 4. i 5. ovog člana, Agencija odlučuje u roku od pet dana od dana pokretanja postupka po službenoj dužnosti, odnosno od dana prijema prijave pravnog ili fizičkog lica.”

O b r a z l o ž e nj e

Predloženim amandmanom vrši se usklađivanje sa Predlogom zakona o izmenama i dopunama Zakona o finansiranju političkih aktivnosti, tako što se uvodi obaveza Agencije, da u toku izborne kampanje odluči o povredi iz ovog člana zakona od strane javnog funkcionera, u roku od pet dana od dana pokretanja postupka po službenoj dužnosti, odnosno od dana prijema prijave pravnog ili fizičkog lica.

Članovi i zamenici članova Odbora su **većinom glasova** prihvatiliovaj predlog.

Da za izvestioca Odbora na sednici Narodne skupštine određen je Petar Petrović, predsednik Odbora.

Članovi i zamenici članova Odbora su **većinom glasova** prihvatiliovaj predlog.

**DRUGA TAČKA -** Razmatranje Predloga zakona o izmenama i dopunama Zakona o Agenciji za borbu protiv korupcije, koji je podnela Vlada (broj 011-2818/19 od 14. novembra 2019. godine), u pojedinostima.

**Petar Petrović** je obavestio prisutne da je na Predlog zakona o izmenama i dopunama Zakona o Agenciji za borbu protiv korupcije podneto ukupno 21 amandmana od kojih Vlada Republike Srbije nije prihvatila ni jedan amandman, nakon čega je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i stavio na glasanje predloge:

Da Odborodluči da predloži Narodnoj skupštini da **ODBIJE** sledeće amandmane:

- na član 1. koji je podnela narodni poslanik Vjerica Radeta;

- na član 1. koji je sa ispravkom podneo narodni poslanik Sreto Perić;

- na član 2. koji je podneo narodni poslanik Petar Jojić;

- na član 2. koji je podnela narodni poslanik Olena Papuga;

- na član 2. koji je podneo narodni poslanik Zoran Živković;

- na član 2. koji je podneo narodni poslanik Marijan Rističević;

- na član 2. koji je podneo narodni poslanik Dubravko Bojić;

- na član 2. koji je podneo narodni poslanik Milorad Mirčić;

- na član 2. koji je podneo narodni poslanik Aleksandar Šešelj;

- na član 2. koji je podnela narodni poslanik Ružica Nikolić;

- na član 2. koji je podnela narodni poslanik Vjerica Radeta;

- na član 2. koji su zajedno podneli narodni poslanici Vladimir Đurić, Tatjana Macura, Aleksandar Stevanović, Nemanja Radojević i Ljupka Mihajlovska;

- posle člana 2. dodaje se novi član 3. koji je podnela narodni poslanik Olena Papuga;

- na član 3. koji je podneo narodni poslanik Aleksandar Šešelj;

- na član 3. koji je podnela narodni poslanik Olena Papuga;

- na član 3. koji je podneo narodni poslanik Zoran Živković.

- na član 3. koji su zajedno podneli narodni poslanici Vladimir Đurić, Tatjana Macura, Aleksandar Stevanović, Nemanja Radojević i Ljupka Mihajlovska;

- na član 3. koji je podneo narodni poslanik Nemanja Šarović;

- na član 3. koji je podneo narodni poslanik Milorad Mirčić;

- na član 4. koji je podnela narodni poslanik Nataša Jovanović;

- na član 4. koji je podneo narodni poslanik Marijan Rističević.

Članovi i zamenici članova Odbora su **jednoglasno** prihvatiliovaj predlog.

Da Odbor na osnovu člana 157. stav 6. i člana 161. stav 1. Poslovnika Narodne skupštine, podnese sledeći amandman: Član 2. Predloga zakona menja se i glasi:

„Član 2.

U članu 29. stav 2. menja se i glasi:

„Funkcioner ne može da koristi javne resurse za promociju političkih stranaka, odnosno političkih subjekata, pod čime se posebno podrazumeva korišćenje javnih resursa u svrhu javnog predstavljanja učesnika u izborima i njihovih izbornih programa, pozivanja birača da za njih glasaju na izborima, odnosno da bojkotuju izbore, kao i korišćenje javnih resursa za druge vidove političkih aktivnosti, kao što su rad sa biračima i članstvom, organizovanje i održavanje skupova i promocija, izrada i podela reklamnog materijala, brošura, lifleta i publikacija, političko oglašavanje, istraživanje javnog mnjenja, medijske, marketinške i konsultantske usluge i sprovođenje obuka za stranačke aktivnosti.ˮ

Posle stava 4. dodaje se novi stav 5. koji glasi:

„Funkcioner ne može da koristi javne skupove na kojima učestvuje i susrete koje ima u svojstvu funkcionera, za promociju političkih stranaka, odnosno političkih subjekata, pod čime se posebno podrazumeva korišćenje tih javnih skupova i susreta za javno predstavljanje učesnika u izborima i njihovih izbornih programa, pozivanje birača da za njih glasaju na određenim izborima, odnosno da bojkotuju izbore.ˮ

Dosadašnji stav 5. postaje stav 6.

Posle stava 6. dodaje se stav 7. koji glasi:

„U toku izborne kampanje, u postupku iz člana 50. st. 1. i 2. ovog zakona, u kome odlučuje da li postoji povreda iz st. 1, 2, 4. i 5. ovog člana, Agencija odlučuje u roku od pet dana od dana pokretanja postupka po službenoj dužnosti, odnosno od dana prijema prijave pravnog ili fizičkog lica.”

O b r a z l o ž e nj e

Predloženim amandmanom vrši se usklađivanje sa Predlogom zakona o izmenama i dopunama Zakona o finansiranju političkih aktivnosti, tako što se uvodi obaveza Agencije, da u toku izborne kampanje odluči o povredi iz ovog člana zakona od strane funkcionera, u roku od pet dana od dana pokretanja postupka po službenoj dužnosti, odnosno od dana prijema prijave pravnog ili fizičkog lica.

Članovi i zamenici članova Odbora su **jednoglasno** prihvatiliovaj predlog.

Da za izvestioca Odbora na sednici Narodne skupštine određen je Petar Petrović, predsednik Odbora.

Članovi i zamenici članova Odbora su **jednoglasno** prihvatiliovaj predlog.

**TREĆA TAČKA** - Razmatranje Predloga zakona o dopunama Zakona o prekršajima, koji je podnela Vlada (broj 7-2665/19 od 25. oktobra 2019. godine), u načelu.

**Petar Petrović** je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je glasanje i predložio:

-da Odbor odluči da predloži Narodnoj skupštini da prihvati Predloga zakona o dopunama Zakona o prekršajima, koji je podnela Vlada, u načelu;

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi i zamenici članova Odbora su **jednoglasno** prihvatiliove predloge.

**ČETVRTA TAČKA -** Utvrđivanje Predloga odluke o imenovanju članova Nadzornog odbora.

**Petar Petrović** je obavestio prisutne da je članom 99. Zakona o izboru narodnih propisano da u postupku sprovođenja izbora opšti nadzor nad postupcima političkih stranaka, kandidata i sredstava javnog obaveštavanja u toku izbornih aktivnosti sprovodi nadzorni odbor; da nadzorni odbora ima deset članova od kojih polovinu članova imenuje Narodna skupština Republike Srbije na predlog Vlade Republike Srbije, a polovinu na predlog poslaničkih grupa u Narodnoj skupštini Republike Srbije iz reda istaknutih javnih radnika, pod uslovom da oni nisu članovi organa političkih stranaka koje učestvuju na izborima.

Rekao je da je Vlada Republike Srbije dostavila Narodnoj skupštini Zaključak 24 Broj: 119-12352/2019, od 6. decembra 2019. godine, sa predlogom članova za imenovanje u nadzorni odbor i to: prof. dr Branko M. Rakić, prof. dr Miodrag Savović, Ivona Pantelić, Jelena Milenković Orlić i Aleksandar Stamatović, kao i da su poslaničke grupe u Narodnoj skupštini podnele predloge za članove nadzornog odbora i to: PG SNS predložila je Svetislava Goncića; PG ADP LSV SDA Sandžaka predložila je Branislava Klanščeka; PG „Stranka moderne Srbije“ predložila je Dragana Varagića; PG Srpska radikalna stranka predložila je dr Nikolu Žutića.

Predsedavajući je otvorio raspravu u vezi sa ovom tačkom dnevnog reda, pa kako se niko nije javio za reč, zaključio je raspravu i predložio:

-Da Odbor konstatuje da su Vlada Republike Srbije i poslaničke grupe u Narodnoj skupštini, u skladu sa članom 99. stav 2. Zakona o izboru narodnih poslanika, kao ovlašćeni predlagači, podneli predloge članova za imenovanje u Nadzorni odbor, koji će sprovoditi opšti nadzor nad postupcima političkih stranaka, kandidata i sredstava javnog obaveštavanja u toku izbornih aktivnosti.

-Da Odbor utvrdi Predlog odluke o imenovanju sledećih članova Nadzornog odbora: Svetislav Goncić, glumac, v.d. direktora Ustanove kulture „Vuk Karadžić“; Branislav Klanšček, producent; dr Nikola Žutić, naučni saetnik; Dragan Varagić, dipl. saobraćajni inženjer; Ivana Radovanović, dipl. politikolog za međunarodne odnose ; prof. dr Branko M. Rakić, redovni profesor; prof. dr Miodrag Savović, savetnik za pravna pitanja; Ivona Pantelić, novinar-prezenter; Jelena Milenković Orlić, profesor nemačkog jezika i književnosti; Aleksandar Stamatović, prvak Opere.

-Da ova odluka bude objavljena u „Službenom glasniku Republike Srbije“.

-Da za izvestioca Odbora na sednici Narodne skupštine bude određen Petar Petrović, predsednik Odbora.

Članovi i zamenici članova Odbora su **jednoglasno** prihvatiliove predloge.

Sednica je završena u 9,50 časova.

SEKRETAR PREDSEDNIK

Sanja Pecelj Petar Petrović